আর্মেনিয়া
আর্মেনিয়া (পূর্ব আর্মেনীয় ভাষায় Հայաստան "হায়াস্তান্‌") পশ্চিম এশিয়ার একটি রাষ্ট্র। জর্জিয়া ও আজারবাইজানের সাথে এটি দক্ষিণ ককেশাস অঞ্চলে কৃষ্ণ সাগর ও কাস্পিয়ান সাগরের স্থলযোজকের উপর অবস্থিত। ইয়েরেভান দেশটির রাজধানী ও বৃহত্তম শহর। আর্মেনীয় জাতি। জাতিগত আর্মেনীয়রা নিজেদের "হায়" (Հայ) বলে ডাকে এবং আর্মেনিয়ার ৯০% লোক হায় জাতির লোক। ১৯২২ সালে এটি সোভিয়েত ইউনিয়নের অন্তর্ভুক্ত হয়। ১৯৯১ সালে এটি স্বাধীনতা লাভ করে। ১৯৯৫ সালে দেশটির প্রথম সোভিয়েত-পরবর্তী সংবিধান পাশ হয়।
আর্মেনিয় গণহত্যা স্মারক দিবস
আর্মেনীয় গণহত্যা "আর্মেনিয় হলোকাস্ট" নামেও পরিচিত যেখানে অটোমান সরকার ১.৫ মিলিয়ন আর্মেনিয়দের হত্যা করার মাধ্যমে এই গণহত্যা সংঘটিত করে। এই গণহত্যা প্রথম বিশ্বযুদ্ধে শুরু হলেও যুদ্ধ শেষ হওয়ার পরেও চলতে থাকে। ২৪শে এপ্রিলে শুরু হওয়া এই গণহত্যায় কনস্টান্টিনোপল (বর্তমান ইস্তানবুল) থেকে আর্মেনিয়দের ধরে এনে আঙ্কারায় নিয়ে এসে অত্যাচার করা হতো যাদের বেশিরভাগকেই পরবর্তীতে হত্যা করা হয়। বেশিরভাগ প্রবাসী-আর্মেনিয়রাই গণহত্যায় স্বীকার হওয়াদের উত্তরসূরী, যারা সেই সময় পালিয়ে বিভিন্ন দেশে আশ্রয় নিয়েছিল। এটি ইহুদি গণহত্যার পরেই এটি সমধিক আলোচিত গণহত্যার মধ্যে একটি।